Edvard Kuvaja

Edvard Kuvaja (27. marraskuuta 1908 Kuopio – 8. marraskuuta 1941 Juksova, Itä- Karjala) oli suomalainen Lapuan liikkeessä Pohjois-Savossa toiminut liikeapulainen, kauppaedustaja ja myöhemmin toimitusjohtaja.Kuolinilmoitus, Hufvudstadsbladet, 9.12.1941, nro 334, s. 2, Kansalliskirjaston digitaaliset aineistot. Viitattu 27.7.2024 Edvard Kuvaja kävi viisi luokkaa oppikoulua ja kauppakoulun. Hän sai päästötodistuksen Kuopion kauppakoulusta vuonna 1927.Kuopion Kauppakoulu, Pohjois-Savo, 21.5.1927, nro 56, s. 3, Kansalliskirjaston digitaaliset aineistot. Viitattu 27.7.2024 Kuvaja osallistui Onni Happosen kyyditykseen ja murhaan vuonna 1930. Hänet tuomittiin vapauden riistämisestä ja moottoriajoneuvoasetuksen rikkomisesta kuuden ja puolen kuukauden vankeusrangaistukseen. Hänellä oli myös sakkotuomioita muun muassa lievästä pahoinpitelystä, poliisin vastustamisesta ja juopumuksesta.Onni Happosen kyyditsijät kuopiolaisia, Etelä-Savo, 6.11.1930, nro 125, s. 4, Kansalliskirjaston digitaaliset aineistot. Viitattu 27.7.2024Happosen murha. Korkeimman oikeuden päätös annettu, Suomen Sosialidemokraatti, 7.10.1934, nro 271, s. 11, Kansalliskirjaston digitaaliset aineistot. Viitattu 27.7.2024 Kuvaja oli mukana 19.–20. heinäkuuta 1934 tapahtuneessa huomiota herättäneessä välikohtauksessa, jossa oululainen valokuvaaja Albin Keränen (1898-1937) joutui Kuvajan johtaman viisihenkisen miesjoukon pysäyttämäksi ja kuulusteltavaksi. Keränen oli kutsuttu Kuopioon valmistamaan Pohjois-Savo-lehdelle valokuvia, ja hän lähti Oulusta matkaan vuokra-autolla. Kuopiosta oli häntä vastaanottamaan lähtenyt toinen vuokra- auto, johon Keräsen oli tarkoitus siirtyä autojen kohdattua toisensa, autot oli tunnistamisen helpottamiseksi merkitty valkoisella vaatteella. Autot kohtasivat jonkin matkaa Pulkkilasta Rantsilaan päin. Kuopiosta tullut autoa oli Iisalmesta saakka seurannut toinen auto, josta tulleet miehet sanoivat olevansa Etsivän Keskuspoliisin edustajia ja tulleensa tarkastamaan Keräsen matkatavarat ja paperit. Keräsen kuulustelijat syyttivät Kerästä kommunistien asioilla liikkumisesta, ja kuulustelu jatkoi vielä kahvilassa, jonne autot ajoivat kohtaamispaikalta. Keräsen mukaan miehet vaikuttivat nauttineen alkoholia. Keränen pääsi lopulta jatkamaan matkaansa Kuopioon, jossa hän ilmoitti asiasta poliisille. Poliisin tutkimuksissa selvisi, että Keräsen olivat pysäyttäneet liikeapulainen Edvard Kuvaja, metsätyönjohtaja Albin Kostiainen ja metsätyönjohtaja Johan Saari ja että autonkuljettajana heillä oli ollut iisalmelainen Artturi Vartiainen. Salahmilta he olivat ottaneet mukaan vielä poliisi Farinin. He olivat nähneet Iisalmessa Shellin huoltoasemalla bensiiniä ottaneen valkoisella vaatteella merkityn Kuopiosta lähteneen auton, ja koska Kuvaja tunsi autoa kuljettaneen Reino Holopaisen ja tiesi tämän olleen aiemmin TUL:n painijoita, hän epäili auton liikkuneen kommunistien asioilla, ja sen vuoksi autoa lähdettiin seuraamaan.Eikö maantierauha olekaan turvattu? Yöllisiä häiriöitä maaseudulla ja kaupungissa. Käytetäänkö Etsivän Keskuspoliisin nimeä väärin pakotuskeinona? Yöllinen tapaus lisalmen—Oulun—-Kuopion välisellä matkalla, Pohjois-Savo, 28.7.1934, nro 114, s. 3, Kansalliskirjaston digitaaliset aineistot. Viitattu 27.7.2024Suomen Valokuvataiteen Museo, Kuka kuvasi : Albin Keränen (s. 1898, k. 1937 )"Kyydityshenkeä" Kuopiossa, Helsingin Sanomat, 28.7.1934, nro 199, s. 3, Kansalliskirjaston digitaaliset aineistot. Viitattu 27.7.2024Joko se nyt valkoinen väri kiihkouttaa?, Helsingin Sanomat, 29.7.1934, nro 200, s. 4, Kansalliskirjaston digitaaliset aineistot. Viitattu 28.7.2024 Kuvaja toimi sittemmin Kuusisen vaatetusliikkeen hoitajana Kuopiossa. Hän palveli talvisodan aikana 17. ampumatarvikevarastokomppaniassa ja jatkosodan aikana vänrikkinä Jalkaväkirykmentti 51:n 2. konekiväärikomppaniassa. Hän kaatui marraskuussa 1941 Syvärin eteläpuolella Juksovassa Itä-Karjalassa.Sotapolku.fi : Edvard KuvajaKaatuneiden henkilöasiakirjat (kokoelma) - Kuvaja Edvard, 27.10.1908; Kansallisarkisto, Viitattu 27.7.2024 == Lähteet == Luokka:Lapuan liikkeessä vaikuttaneet henkilöt Luokka:Suomalaiset toisessa maailmansodassa kaatuneet Luokka:Vuonna 1908 syntyneet Luokka:Vuonna 1941 kuolleet